# Úradný vestník C 165A/20.

| | ISSN 1977-1037 |
| --- | --- |
| Úradný vestník
  Európskej únie | C 165A |
| | |
| Slovenské vydanie | Informácie a oznámenia | Zväzok 5820. mája 2015 |

ISSN 1977-1037

Úradný vestník

Európskej únie

C 165A

Slovenské vydanie

Informácie a oznámenia

Zväzok 5820. mája 2015

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2015/C 165A/01 | Generálne riaditeľstvo pre ľudské zdroje a bezpečnosť — Uverejnenie oznámenia o voľnom pracovnom mieste na pozíciu riaditeľa (platová trieda AD 14) — Riaditeľstvo pre bezpečnosť (GR HR.DS) v Bruseli — (článok 29 ods. 2 služobného poriadku) — COM/2015/10359 | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Európska komisia

2015/C 165A/01

Generálne riaditeľstvo pre ľudské zdroje a bezpečnosť — Uverejnenie oznámenia o voľnom pracovnom mieste na pozíciu riaditeľa (platová trieda AD 14) — Riaditeľstvo pre bezpečnosť (GR HR.DS) v Bruseli — (článok 29 ods. 2 služobného poriadku) — COM/2015/10359

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 20.5.2015 | SK | Úradný vestník Európskej únie | CA 165/1 |
| --- | --- | --- | --- |

20.5.2015

SK

Úradný vestník Európskej únie

CA 165/1

---

Generálne riaditeľstvo pre ľudské zdroje a bezpečnosť

Uverejnenie oznámenia o voľnom pracovnom mieste na pozíciu riaditeľa (platová trieda AD 14)

Riaditeľstvo pre bezpečnosť (GR HR.DS) v Bruseli

(článok 29 ods. 2 služobného poriadku)

COM/2015/10359

(2015/C 165 A/01)

Kto sme

Riaditeľstvo Komisie pre bezpečnosť je súčasťou Generálneho riaditeľstva pre ľudské zdroje a bezpečnosť a má na starosti politiku vnútornej bezpečnosti inštitúcie. Táto politika sa snaží zabezpečiť, aby na všetkých miestach činnosti boli osoby, majetok a informácie primerane chránené proti bezpečnostným rizikám. Bezpečnostná politika poskytuje podporu Komisii pri vykonávaní jej úloh a plnení inštitucionálnych a právnych záväzkov vrátane jej povinnosti starať sa o zamestnancov. Prispieva aj ku kontinuite činností. Našimi ambíciami v tejto oblasti v nasledujúcich rokoch je zachovať a ďalej zvyšovať kvalitu pracovného prostredia a zároveň posilňovať účinnú ochranu proti novým hrozbám v čase obmedzených zdrojov.

V súvislosti s rýchlou globalizáciou a zvýšenou komplexnosťou bezpečnostných hrozieb Komisia zavádza širokú škálu zvýšených bezpečnostných opatrení s cieľom zabezpečiť účinnú ochranu osôb, informácií a majetku v nadchádzajúcich rokoch.

Ponúkame vysokú pracovnú pozíciu, ktorej vykonávanie má za cieľ riešiť výzvy, ktoré nás očakávajú, ďalej formovať a posilňovať bezpečnostnú politiku Komisie a zabezpečovať jej účinné uplatňovanie.

Čo ponúkame

Komisia hľadá uchádzačov na obsadenie miesta riaditeľa v riaditeľstve pre bezpečnosť.

Úspešný uchádzač bude zodpovedný za bezpečnosť a ochranu personálu, majetku, činností a informácií na všetkých miestach výkonu práce Komisie. V tejto súvislosti bude spravovať a riadiť vývoj, vykonávanie a hodnotenie bezpečnostnej politiky Komisie, účinne reagovať na nové, vznikajúce hrozby, vytvárať synergie a nadväzovať účinnú spoluprácu s partnermi v iných európskych inštitúciách a národných bezpečnostných službách.

Riaditeľ pre bezpečnosť riadi okolo 200 zamestnancov rozdelených do 6 oddelení v Bruseli a Luxemburgu, má na starosti veľmi široký rozsah bezpečnostných otázok, od fyzickej ochrany pracovísk Komisie vrátane správy zmluvy o zabezpečení strážnej služby pre Komisiu v Bruseli cez kontrolu dodržiavania bezpečnostných noriem týkajúcich sa bezpečnosti IT a komunikačných prostriedkov až po kontrarozviedku a protiteroristickú činnosť.

Riaditeľstvo zabezpečuje okrem iného aj ochranu členov Komisie a významných návštevníkov, nepretržitú schopnosť reakcie, ponúka poradenstvo v otázkach bezpečnosti IT a technickej bezpečnosti, bezpečnostné školenia pre všetky zložky Komisie a vyšetrovaciu službu. Úzko spolupracuje s externými bezpečnostnými službami v ostatných inštitúciách EÚ, členských štátoch a medzinárodných organizáciách s cieľom riadne si plniť tieto povinnosti.

Riaditeľ pre bezpečnosť má napokon na starosti tím zodpovedný za politiku v oblasti ochrany zdravia a bezpečnosti pri práci na pracoviskách v Bruseli a Luxemburgu, ktorá zahŕňa audit systémov riadenia určených na zavádzanie tejto politiky a riadenie súvisiaceho programu odbornej prípravy.

Ročný rozpočet, za ktorý riaditeľ zodpovedá, predstavuje približne 6 miliónov EUR na bezpečnostné činnosti a 40 miliónov EUR na strážne služby v Bruseli. Riaditeľstvo pre bezpečnosť spravuje približne 70 zmlúv so súkromnými spoločnosťami a iniciuje v priemere 12 veľkých postupov verejného obstarávania za rok.

V záujme účinnosti musí byť riaditeľstvo pre bezpečnosť schopné nadväzovať a udržiavať účinné vzťahy s inými bezpečnostným službami na vnútroštátnej a medzinárodnej úrovni, ako aj s inými bezpečnostnými agentúrami a úzko s nimi spolupracovať, okrem iného komunikovať o otázkach bezpečnosti a zaisťovať dodržiavanie najvyšších bezpečnostných noriem. Predstavuje to veľkú výzvu z hľadiska riadiacich a vodcovských schopností vo vysokej funkcii.

Koho hľadáme

Vybraný uchádzač musí byť vynikajúcim a dynamickým odborníkom a spĺňať tieto výberové kritériá:

| — | dlhodobé preukázané výsledky v príslušných aspektoch bezpečnosti najmä v kontexte Európskej únie vrátane doloženej úspešnej praxe vo vysokej riadiacej a vedúcej funkcii v danej oblasti, |
| --- | --- |

—

dlhodobé preukázané výsledky v príslušných aspektoch bezpečnosti najmä v kontexte Európskej únie vrátane doloženej úspešnej praxe vo vysokej riadiacej a vedúcej funkcii v danej oblasti,

| — | pochopenie celkového bezpečnostného kontextu a otázok súvisiacich s bezpečnosťou a znalosť požiadaviek na účinné uplatňovanie bezpečnosti, |
| --- | --- |

—

pochopenie celkového bezpečnostného kontextu a otázok súvisiacich s bezpečnosťou a znalosť požiadaviek na účinné uplatňovanie bezpečnosti,

| — | pochopenie regulačných a politických aspektov týkajúcich sa bezpečnosti a skúsenosti vo vedúcej funkcii v tejto oblasti, |
| --- | --- |

—

pochopenie regulačných a politických aspektov týkajúcich sa bezpečnosti a skúsenosti vo vedúcej funkcii v tejto oblasti,

| — | dôkladné znalosti o inštitúciách EÚ, ich fungovaní a vzájomnom pôsobení, ako aj o politikách a medzinárodnej činnosti EÚ súvisiacich s činnosťami riaditeľstva, |
| --- | --- |

—

dôkladné znalosti o inštitúciách EÚ, ich fungovaní a vzájomnom pôsobení, ako aj o politikách a medzinárodnej činnosti EÚ súvisiacich s činnosťami riaditeľstva,

| — | schopnosť nadväzovať a udržiavať účinné a spoľahlivé vzťahy a spoluprácu v oblasti bezpečnosti s inštitúciami EÚ, medzinárodnými, vnútroštátnymi a miestnymi orgánmi, medzinárodnými organizáciami na primeranej a najvyššej úrovni, |
| --- | --- |

—

schopnosť nadväzovať a udržiavať účinné a spoľahlivé vzťahy a spoluprácu v oblasti bezpečnosti s inštitúciami EÚ, medzinárodnými, vnútroštátnymi a miestnymi orgánmi, medzinárodnými organizáciami na primeranej a najvyššej úrovni,

| — | skúsenosti s riadením rozpočtových, finančných a ľudských zdrojov vo vnútroštátnom, v európskom a/alebo medzinárodnom kontexte, |
| --- | --- |

—

skúsenosti s riadením rozpočtových, finančných a ľudských zdrojov vo vnútroštátnom, v európskom a/alebo medzinárodnom kontexte,

| — | schopnosť predložiť jasnú strategickú víziu o úlohách a budúcnosti riaditeľstva, |
| --- | --- |

—

schopnosť predložiť jasnú strategickú víziu o úlohách a budúcnosti riaditeľstva,

| — | schopnosť viesť a motivovať veľký tím v európskom, multikultúrnom a vo viacjazyčnom prostredí, |
| --- | --- |

—

schopnosť viesť a motivovať veľký tím v európskom, multikultúrnom a vo viacjazyčnom prostredí,

| — | výborné písomné a ústne komunikačné schopnosti, schopnosť efektívne a presvedčivo komunikovať s verejnosťou, ako aj s internými a externými zúčastnenými stranami. |
| --- | --- |

—

výborné písomné a ústne komunikačné schopnosti, schopnosť efektívne a presvedčivo komunikovať s verejnosťou, ako aj s internými a externými zúčastnenými stranami.

Vybraný uchádzač by mal mať platný certifikát o bezpečnostnej previerke (stupeň utajenia TOP SECRET) alebo by mal byť schopný ho získať od národného bezpečnostného orgánu svojej krajiny (personálna bezpečnostná previerka je správne rozhodnutie, ktoré sa prijíma na základe bezpečnostného vyšetrovania vykonaného národným bezpečnostným orgánom krajiny v súlade s platnými národnými bezpečnostnými zákonmi a predpismi a ktorým sa potvrdzuje, že danej osobe sa môže udeliť prístup k utajovaným skutočnostiam do určeného stupňa utajenia. Treba mať na pamäti, že postup potrebný na získanie bezpečnostnej previerky sa môže začať iba na žiadosť zamestnávateľa, nie samotného uchádzača).

Vymenovanie do funkcie sa môže uskutočniť iba za podmienky, že vybraný uchádzač získal platný certifikát o bezpečnostnej previerke.

Uchádzači musia (kritériá spôsobilosti)

Do výberovej fázy konania budú zaradení tí uchádzači, ktorí k dátumu uzávierky podávania prihlášok spĺňajú tieto formálne kritériá:

| 1. | štátna príslušnosť: byť štátnym príslušníkom jedného z členských štátov Európskej únie; |
| --- | --- |

1.

štátna príslušnosť: byť štátnym príslušníkom jedného z členských štátov Európskej únie;

| 2. | vysokoškolské vzdelanie alebo diplom: uchádzači musia mať:






  i) | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac; |
| --- | --- | --- |

2.

vysokoškolské vzdelanie alebo diplom: uchádzači musia mať:

i)

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky a viac;

| ii) | alebo vzdelanie zodpovedajúce ukončenému vysokoškolskému štúdiu osvedčené diplomom a následnú minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte); |
| --- | --- |

ii)

alebo vzdelanie zodpovedajúce ukončenému vysokoškolskému štúdiu osvedčené diplomom a následnú minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto ročná odborná prax nemôže byť zahrnutá do postgraduálnej odbornej praxe požadovanej ďalej v texte);

| 3. | odborná prax: uchádzači musia mať aspoň 15-ročnú postgraduálnu odbornú prax na pozícii, na ktorej sa vyžaduje uvedené vzdelanie,

  prax v riadiacej funkcii: aspoň päť rokov tejto odbornej praxe musí byť získaných vo vysokej riadiacej funkcii (1) a uchádzači by mali mať priame skúsenosti v oblasti súvisiacej s ponúkanou pozíciou; |
| --- | --- |

3.

odborná prax: uchádzači musia mať aspoň 15-ročnú postgraduálnu odbornú prax na pozícii, na ktorej sa vyžaduje uvedené vzdelanie,

prax v riadiacej funkcii: aspoň päť rokov tejto odbornej praxe musí byť získaných vo vysokej riadiacej funkcii (1) a uchádzači by mali mať priame skúsenosti v oblasti súvisiacej s ponúkanou pozíciou;

| 4. | jazykové znalosti: mať výbornú znalosť jedného z úradných jazykov Európskej únie (2) a uspokojivú znalosť ďalšieho z týchto úradných jazykov; |
| --- | --- |

4.

jazykové znalosti: mať výbornú znalosť jedného z úradných jazykov Európskej únie (2) a uspokojivú znalosť ďalšieho z týchto úradných jazykov;

| 5. | veková hranica: uchádzači by nemali mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku]. |
| --- | --- |

5.

veková hranica: uchádzači by nemali mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku].

Nezávislosť a vyhlásenie o záujmoch

Od uchádzačov sa pred prevzatím funkcie vyžaduje záväzné vyhlásenie, že budú konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť ich nezávislosť.

Vymenovanie a pracovné podmienky

Európska komisia vyberie a vymenuje riaditeľa v súlade so svojimi postupmi, ktoré uplatňuje pri výbere zamestnancov a ich prijímaní do pracovného pomeru (pozri aj prehľadný dokument o politike týkajúcej sa úradníkov vo vyšších platových triedach (3)). V priebehu tohto výberového konania musia uchádzači pozvaní na pohovor Poradným výborom Komisie pre menovania pred týmto pohovorom úspešne absolvovať testy v externom hodnotiacom centre.

Z funkčných dôvodov a s cieľom ukončiť výberové konanie v záujme uchádzačov aj inštitúcií čo najrýchlejšie, sa výberové konanie uskutoční iba v anglickom a/alebo vo francúzskom jazyku (4).

Platové a pracovné podmienky sú stanovené v služobnom poriadku pre úradníkov Európskej únie zaradených do platovej triedy AD 14. Uchádzači by mali zobrať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miestom zamestnania riaditeľa je Brusel.

Rovnaké príležitosti

Európska únia uplatňuje politiku rovnakých príležitostí.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Uchádzači musia“), najmä pokiaľ ide o druh diplomu a odbornú prax. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na webovej stránke:

https://ec.europa.eu/dgs/human-resources/seniormanagementvacancies/

a postupujte podľa pokynov týkajúcich sa jednotlivých fáz konania.

Je potrebné, aby ste mali platnú e-mailovú adresu. Táto adresa bude slúžiť na potvrdenie vašej registrácie, ako aj na zaslanie informácií o výsledku konania. Akúkoľvek zmenu vašej e-mailovej adresy preto oznámte Komisii.

K vašej prihláške je potrebné pripojiť životopis vo formáte PDF a online vyplniť motivačný list (najviac 8  000 znakov). Životopis aj motivačný list musia byť vyhotovené v anglickom, vo francúzskom alebo v nemeckom jazyku.

Po dokončení online registrácie sa na vašej obrazovke objaví registračné číslo, ktoré je potrebné si poznamenať a zapamätať – je to vaše referenčné číslo pre všetky záležitosti týkajúce sa vašej prihlášky.

Získaním tohto čísla je proces registrácie ukončený – je to potvrdenie o tom, že vaše údaje boli zaregistrované.

Ak sa na vašej obrazovke neobjaví registračné číslo, vaša prihláška nebola zaregistrovaná!

Dovoľujeme si vás upozorniť na skutočnosť, že priebeh spracovania vašej prihlášky nemožno sledovať online. O stave vašej prihlášky vás bude informovať priamo generálne riaditeľstvo, ktoré oznámenie o voľnom pracovnom mieste vypísalo.

Ak máte zdravotné postihnutie, ktoré vám neumožňuje zaregistrovať sa online, prihlášku (životopis a motivačný list) môžete poslať doporučeným listom najneskôr v deň uzávierky registrácie (rozhodujúci je dátum na poštovej pečiatke) na túto adresu:

  European Commission, Directorate-General for Human Resources and Security, Unit for Executive Staff and CCA Secretariat, COM/2015/10359, SC11 8/59, 1049 Bruxelles/Brussel, BELGIQUE/BELGIË
  , kde jasne ako referenciu uvediete:

  Vacancy for a Director function in DG.HR.DS, COM/2015/10359

  . Následná komunikácia medzi Komisiou a vami bude prebiehať prostredníctvom pošty. V tomto prípade musíte k prihláške priložiť potvrdenie o vašom zdravotnom postihnutí vydané príslušným orgánom. Na osobitnom hárku papiera by ste mali zároveň uviesť prípadné osobitné opatrenia, ktoré by vám uľahčili účasť v konaní.

V prípade záujmu o ďalšie informácie a/alebo v prípade technických problémov pošlite e-mail na adresu:

HR-A2-MANAGEMENT-ONLINE@ec.europa.eu.

Dátum uzávierky

Dátum uzávierky registrácie je 18. júna 2015 o 12.00 hod. (poludnie) bruselského času, po tomto dátume už online registrácie nebudú možné.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by totiž mohli spôsobiť prerušenie online registrácie pred jej dokončením, v dôsledku čoho by ste museli celý proces zopakovať. Po uplynutí lehoty na podanie prihlášky už registrácia nebude možná. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s členmi týchto komisií je zakázaný.

Ochrana osobných údajov

Komisia zabezpečí, aby osobné údaje uchádzačov boli spracované v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (5).

---

(1)  Uchádzači by mali aspoň v prípade týchto 5 rokov, počas ktorých nadobudli prax vo vysokej riadiacej funkcii, uviesť vo svojom životopise tieto údaje: 1. názov a náplň zastávaných riadiacich funkcií; 2. počet zamestnancov, ktorých v týchto pozíciách riadili; 3. výšku spravovaného rozpočtu a 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené a počet zamestnancov rovnakého zaradenia.

(2)  http://ec.europa.eu/languages/policy/linguistic-diversity/official-languages-eu_sk.htm

(3)  http://ec.europa.eu/civil_service/docs/official_policy_en.pdf

(4)  Výberová porota zaistí, aby neboli zvýhodnení uchádzači, pre ktorých je jeden z týchto jazykov rodným jazykom.

(5)  Ú. v. ES L 8, 12.1.2001, s. 1.

---